burgasdotpro/wikipedia huggingface dataset:
Astralwerks

Astralwerks je americké hudobné vydavateľstvo, ktoré sa zameriava predovšetkým na tanečnú a elektronickú hudbu. Vydavateľstvo je členom Universal Music Group a materiál distribuuje prostredníctvom Capitol Music Group a tiež cez EMI Music Australia. Medzi najznámejších interpretov, ktorí svoju tvorbu vydávajú cez Astralwerks, patria The Chemical Brothers, Fatboy Slim, Kraftwerk, deadmau5, Mat Zo, Porter Robinson, Empire of the Sun, Nervo, Mop, Scratte a Halsey.
Ladislav Balódi

Mgr. Ladislav Balódi (* 23. máj 1971) je slovenský politik, starosta obce Vydrany a bývalý poslanec Národnej rady SR.
Obecná politika.
Je starostom obce Vydrany od roku 2010. Vydrany aj po začiatku poslaneckého mandátu považuje za najdôležitejšie. Počas jeho pôsobenia v obci sa počet obyvateľov zvýšil z 1300 na takmer 2000.
Celoštátna politika.
Založenie strany MOST – HÍD Bélom Bugárom komentuje: „Strašne ma tým oslovil. Vysníval si jedinečný produkt, ktorý ponúkol Slovensku a ukázal, že je možné spravovať verejné veci aj spoločne – Slováci s Maďarmi.“ Oslovil ho projekt slovensko-maďarskej strany. Pridal sa v roku 2011. Pri hlasovaní v strane MOST – HÍD o zotrvaní v koalícii v roku 2018 bol súčasťou skupiny označenej ako „maďarskí starostovia“, ktorí hlasovali za zotrvanie, požadujúc len odvolanie ministra Roberta Kaliňáka.
Vo voľbách do NR SR v marci 2016 kandidoval zo 17. miesta. Získal 1 722 hlasov a po zohľadnení prednostného hlasovania sa z 18. miesta stal náhradníkom. Po vymenovaní Gábora Gála (podľa Pravdy bol náhradníkom Františka Šebeja, ktorý sa vzdal mandátu) do vlády SR sa stal poslancom. Poslanecký sľub zložil 23. marca 2018. V NR SR bol členom Osobitného kontrolného výboru NR SR na kontrolu činnosti Vojenského spravodajstva a Výboru NR SR pre vzdelávanie, vedu, mládež a šport.
Záskalie (Dolný Kubín)

Záskalie je mestská časť Dolného Kubína. Nachádza sa severne od centra mesta na pravom brehu rieky Orava.
Osteopatia

Osteopatia je typ alternatívnej medicíny, komplementárna (doplnková) holistická (celostná) veda zaoberajúca sa obnovením zdravia v organizme. Je odlišným spôsobom medicínskej praxe, ktorý sa koncentruje skôr na zdravie, než na chorobu (,Nájdi zdravie, ktokoľvek dokáže nájsť ochorenie"- Dr. A.T. Still)- nájsť "Príčinu" ťažkostí a jemnými manuálnymi technikami ju odstrániť. &lt;br&gt;
Osteopatická medicína je založená na filozofii, že všetky systémy ľudského tela sú vzájomne prepojené a spoločne pracujú na udržiavaní zdravia jedinca, či na jeho liečení v čase ochorenia. Žiadna sústava nie je dôležitejšia ako ostatné:
Názov pochádza z gr. Osteon = tkanivo alebo kosť, Pathos = cit pre niečo ako aj Choroba; z lat. Osteo = Kosť, Pathos = ochorenie.
Tento prístup k zdravotnej starostlivosti v zmysle "celkovej jednoty osoby" založil chirurg Dr. Andrew Taylor Still už v roku 1874, kedy našiel meno pre svoj koncept a poukázal na to, že absolútnym základom pre Osteopatiu sú medicínske poznatky z Anatómie, Fyziológie, Neurológie, Patológie, a.i., a že sa teda nejedná o nejaký nový systém, či cudzie umelé metódy. K hľadaniu "lepšej cesty" vykonávania medicínskeho povolania ho priviedlo úmrtie troch z jeho detí na, vtedy neliečiteľnú, meningitídu. Jeho filozofia zdôrazňuje význam preventívneho lekárstva a používa súbor manuálnych techník, dnes známych ako "Osteopatická manipulatívna liečba - OMT" na diagnostiku, liečbu a prevenciu ochorení a zranení. 
Holistický prístup vyzdvihuje úlohu muskuloskeletálneho systému a prepojenosť mysle tela a ducha pri udržiavaní dobrého zdravia, toto vystihuje aj asi najznámejšie motto Osteopatie: ,Life is Motion, Motion is Life" - Život je pohyb a pohyb je život.
"Osteopat/ka" má teda hlboké znalosti prepojenia telových systémov a ich vzájomného ovplyvňovania. Osteopat/ka manuálne vyšetrí pohybové možnosti telových systémov a vyhľadá obmedzenia ich vzájomnej pohyblivosti, a tak si vytvorí prehľad o blokádach či obmedzeniach pohybu, ktoré môžu súvisieť s ťažkosťami pacienta. Takto vyhľadá "Príčinu" ťažkostí, ktorú ošetrí napr. manipuláciou, mobilizáciou či použitím iných jemných techník. Z toho vyplýva, že Osteopat/ka "nelieči", ale odstránením blokád nastaví telo do stavu, v ktorom sa aktivuje, či posilní prirodzená tendencia organizmu k "samoliečeniu" (Self-healing Force).
Z uvedeného je vidieť, že Osteopat/ka môže pomôcť s funkčnými, nie so štrukturálnymi problémami, kde preberá zodpovednosť klasická školská medicína. Preto je komplementárnou a nie alternatívnou liečebnou metódou, hoci tento názor je v niektorých krajinách, kde Osteopatia ešte nie je známym medicínskym odborom, veľmi rozšírený, opak je však pravdou, Osteopatia veľmi úzko spolupracuje s "klasickou" medicínou, čo je z uvedených faktov jasné. Napríklad v USA či Anglicku sa Osteopati vzdelávajú na medicínskych univerzitách a kombináciou najnovších pokrokov v lekárskych technológiach s OMT doktori osteopatickej medicíny ponúkajú dnes svojim pacientom najkomplexnejšiu medicínsku starostlivosť.
Mokraď (Dolný Kubín)

Mokraď je mestská časť Dolného Kubína.
Vodnopólová extraliga mužov 2017/18

Vodnopólová extraliga mužov v sezóne 2017/18 bol 26. ročník extraligy vodnopólistov, najvyššej vodnopólovej súťaže mužov na Slovensku, ktorú od roku 2017 kontroluje Slovenská plavecká federácia (SPF). Počet účastníkov sa oproti minulej sezóne znížil o 1 družstvo na 7 družstiev, ktoré opäť nastúpili už od základnej časti súťaže. Titul získalo družstvo ŠK Hornets Košice, ktoré vo finálovej sérii zvíťazilo nad obhajcom trofejeSlávia UK Bratislava. 
Systém súťaže.
Systém súťaže sa oproti minulej sezóne nezmenil. Po odohraní základnej časti (ZČ) jedenkrát doma a vonku (12 kôl) nasledovala pre všetky družstvá nadstavbová časť v dvoch skupinách. Pre družstvá na 1. až 4. mieste po ZČ to bola nadstavbová skupina A, po ktorej všetky 4 družstvá postúpili do play-off. Pre družstvá na 5. až 7. mieste po ZČ to bola nadstavbová skupina B. Nadstavbová časť sa hrala jedenkrát doma a vonku, spolu 6, resp. 4 kolá. Body po základnej časti sa v nej nezapočítavali, ani tzv. bonifikačné body za umiestnenie. Za nadstavbovou časťou skupiny A absolvovali družstvá play-off, hranú na 3 víťazné zápasy. Zo súťaže nikto nevypadol.
Účastníci.
Poznámka: Družstvo KVP Komárno, ktoré skončilo v minulej sezóne na 6. mieste, sa do tejto sezóny neprihlásilo.
Lügenpresse

Lügenpresse (z , doslova „lžitlač, tlač lží, lživá tlač“) je pejoratívny politický termín používaný prevažne nemeckými politickými hnutiami pre tlačené médiá a masové média vo všeobecnosti, ak je niekto presvedčený, že tieto médiá úmyselne skresľujú realitu alebo sa snažia manipulovať verejnú mienku publikovaním dezinformácií.
História.
Termín "Lügenpresse" sa používa v politickej diskusii v Nemecku od devätnásteho storočia.
Slovenský zväz tanečného športu

Slovenský zväz tanečného športu (skrátene SZTŠ) je občianske združenie zamerané na tanečný šport na Slovensku.
História.
Slovenský zväz tanečného športu bol založený 31. októbra 1990 pod názvom "Slovenský zväz spoločenského tanca" ako nezisková organizácia. Do tej doby súťaže riadili a koordinovali sekcie spoločenského tanca, poradné zbory pri Krajských osvetových strediskách v dohode s komisiami Záujmovej umeleckej činnosti. Funkciu súťažného ústredia na Slovensku malo tanečné oddelenie Osvetového ústavu a poradný zbor pre spoločenský tanec pri Osvetovom ústave, neskôr Národnom osvetovom centre.
V roku 1992 tento zväz premenovali na "Slovenský tanečný zväz" a terajší názov "Slovenský zväz tanečného športu" dostal v marci roku 1994.
Zloženie SZTŠ.
V súčasnosti tvoria zloženie SZTŠ tieto funkcie:
KOMUNÁLNA poisťovňa

KOMUNÁLNA poisťovňa, a.s. Vienna Insurance Group je univerzálna poisťovňa. Patrí do rakúskej poisťovacej skupiny Vienna Insurance Group. Svoje služby poskytuje mestám a obciam na Slovensku a ich obyvateľom. Zabezpečuje komplexnú poistnú ochranu občanov a podnikateľských subjektov na základe ich individuálnych požiadaviek.
Dejiny.
KOMUNÁLNA poisťovňa bola založená zakladateľskou listinou zo dňa 19. októbra 1993 a svoju činnosť oficiálne začala 1. januára 1994. Jej poslaním je poskytovať klientom produkty a služby v oblasti životného poistenia, poistenia motorových vozidiel a majetku občanov, zodpovednostného poistenia, poistenia priemyselných rizík a bankopoisťovníctva. Jedným zo základných kameňov jej podnikania je orientácia na komunálnu sféru. KOMUNÁLNA poisťovňa je partner Združenia miest a obcí Slovenska.
Významným partnerom KOMUNÁLNEJ poisťovne je Slovenská sporiteľňa, s ktorou spolupracuje pri predaji bankových produktov – úvery zabezpečené záložným právom k nehnuteľnosti (úver na bývanie, hypotekárny úver pre mladých), spotrebný úver na čokoľvek a služby bezhotovostného platobného styku, súhlas s inkasom – ako aj v oblasti investmentu a správy aktív.
K výraznej zmene v spoločnosti došlo po akvizícii v roku 2001, kedy sa poisťovňa stala súčasťou silnej medzinárodnej finančnej a poisťovacej skupiny Vienna Insurance Group (VIG). 
Produkty.
KOMUNÁLNA poisťovňa ponúka životné poistenie (vrátane investičného), poistenie pre deti a mládež, poistenie pohrebných nákladov, poistenie úveru a úrazové poistenie. V rámci neživotného poistenia poskytuje povinné zmluvné poistenie, havarijné poistenie či poistenie majetku; to zahŕňa poistenie miest a obcí, občanov, podnikateľov, výstav, stavebno-montážnych prác, strojov, ako aj zodpovednosť za škodu. Výsledkom spolupráce KOMUNÁLNEJ poisťovne s komunálnou sférou je aj poisťovanie projektov revitalizácie miest a obcí z eurofondov vrátane revitalizácie infraštruktúry (ciest, chodníkov, kanalizácií, vodovodov a pod.), obecných parkov, “mŕtvych” skládok odpadu a pod.
KOMUNÁLNA poisťovňa ponúka v rámci svojho portfólia všetkým klientom aj poradenstvo, vďaka ktorému si môžu nastaviť poistenie podľa individuálnych požiadaviek.
Zaujímavosti a aktivity.
KOMUNÁLNA poisťovňa je strategickým partnerom miest a obcí nielen v oblasti poistenia, ale tiež podpory života v regiónoch. Každoročne prispieva na desiatky športových, kultúrnych a spoločenských podujatí, ktoré mestské a obecné zastupiteľstvá organizujú pre svoje komunity. Spoločnosť tiež realizuje interný dobrovoľnícky projekt Social Active Day, v rámci ktorého pomáhajú zamestnanci zveľaďovať vzhľad a priestory v materských školách, obciach, nadáciách a sociálnych zariadeniach.
V centre aktivít v oblasti spoločenskej zodpovednosti je podpora detí a mladých ľudí, ako aj sociálne znevýhodnených skupín obyvateľov. KOMUNÁLNA poisťovňa je od roku 2013 partnerom programu Komunita priateľská deťom a mladým ľuďom, ktorý realizuje v spolupráci so ZMOS a Nadáciou pre deti Slovenska. Cieľom programu je budovanie takých komunít, ktoré zohľadňujú potreby detí a mladých ľudí a umožňujú im spolupodieľať sa na plánovaní a realizácii aktivít v komunite.
Io (mytológia)

Io alebo Ió ("Io", iný prepis: "Ió") je postava gréckej mytológie, v staroveku niekedy stotožňovaná s egyptskou bohyňou Isis.
Io bola dcérou Inacha, prvého kráľa Argu, a oceanidy Melie (alebo Laodiky). Bola kňažkou bohyne Héry a zamiloval sa do nej najvyšší boh Zeus. Aby ju ochránil pred Hérinym hnevom, premenil ju na kravu, a keď ho potom pri nej aj tak pristihla, predstieral, že ju dojí. Héra sa však nenechala oklamať. Obratnými rečami ho prinútila, aby jej kravu daroval, že ako poriadna manželka sa o ňu postará a postavila k nej stookého pastiera Arga, aby ju strážil. Na Diov príkaz ho však Hermes tónmi svojej flauty uspal a odťal mu hlavu. Héra pozbierala oči svojho služobníka a ozdobila nimi chvost páva, ktorý sa odvtedy stal vtákom zasväteným Argovi.
Héra potom za Io poslala ovada, ktorý ju neustále sužoval. Io zo strachu pred jeho cuciakom utiekla k západnému moru, ktoré dostalo po nej meno (Iónske more) a odtiaľ na Kaukaz, pod skalu, kde bol prikovaný Prometeus. Ten jej poradil, aby sa pokúsila dostať do Egypta, kde sa ovada zbaví a opäť nadobudne ľudskú podobu. Po dlhých útrapách sa jej to nakoniec podarilo a pri brehoch Nílu porodila Diovi syna Epafa, ktorý sa stal egyptským kráľom. Podľa jedného mýtu bola Io v Egypte uctievaná ako Isis a Epafos stotožňovaný s egyptským bohom Apidom.
Odraz v umení.
Z antiky sa zachovalo niekoľko jej vyobrazení na nástenných maľbách z rímskych čias. Z novovekých obrazov je známy hlavne obraz "Jupiter a Io" od A. Correggia alebo obraz "Premena Io" od M. van Uyttenbrocca.
Smrek (vrch v Západných Tatrách)

Smrek () je vrch v Západných Tatrách na Slovensku. Leží v hrebeni Barance nad Žiarskou dolinou, nad obcou Žiar, približne severovýchodne od Liptovského Mikuláša.
Poloha.
Nachádza sa v západnej časti Tatier, v podcelku Západné Tatry a v ich časti Liptovské Tatry. Leží v Žilinskom kraji, v okrese Liptovský Mikuláš a zasahuje na katastrálne územie mesta Liptovský Mikuláš (k.ú. Svätý Štefan) a obce Jamník. Najbližšími sídlami sú južne situovaná Pribylina, Konská a Jakubovany, juhozápadne leží Žiar a Jalovec, severozápadne Zuberec, severne Oravice a juhovýchodne Podbanské. Vrch sa nachádza v Tatranskom národnom parku. 
Opis.
Smrek leží v mohutnej rázsoche Baranca, nazývanej aj Barance, ktorá vybieha južným smerom z Plačlivého () v hlavnom hrebeni Západných Tatier. Severozápadné svahy spadajú do horných častí Žiarskej doliny, východné do Jamníckej doliny. Voda zo severozápadných svahov odteká Smrečiankou do Váhu, z východných je odvádzaná Jamníckym potokom do Račkovej a Belej. Vrch je budovaný kryštalickými bridlicami a rulami. Na hrebeni sa nachádzajú až 600 m dlhé hrebeňové (pozdĺžne) a úbočné priekopy, ktoré sú pokračovaním zlomu na Ostrom Roháči (2 088 m). V snehových výležiskách na dne priekop sa vyskytuje vŕba bylinná ("Salix herbacea") a chlpaňa gaštanová ("Luzula pilosa alpina"). Západne leží v Žiarskej doline Žiarska chata. 
Východným smerom sa nachádza Hrubý vrch (), Jakubina (), Vyšná Magura (), Ostredok () a Nižná Magura (), južným Kečka (), Mládky (), Malý Baranec () a Sedlοm nad Pustým () oddelený Baranec (), západným Solisko (), Široká (), Ráztoka (), Jalovecká kopa (), Príslop () a Baníkov () a severným Hrubá kopa (), Tri kopy (), Nohavica (), výrazným Žiarskym sedlom () oddelené Plačlivé (), Ostrý Roháč () a Volovec (). Vrcholom prechádza značený turistický chodník. 
Výhľady.
Hôľnato-skalnatý vrchol umožňuje kruhový rozhľad. Viditeľné sú okolité vrcholy Západných Tatier a blízke doliny, pri vhodných podmienkach aj Chočské vrchy, Malá a Veľká Fatra, Nízke Tatry a Podtatranská kotlina.
Skool Luv Affair

Skool Luv Affair je druhý predĺžený album juhokórejskej chlapčenskej skupiny BTS, ktorý bol vydaný 12. februára 2014. Album pozostáva z 10 skladieb vrátane hlavného singla „Boy In Luv“. Kompilačná verzia bola vydaná 14. mája a vydané k nej boli dve nové skladby s názvom „Miss Right“ a „I Like It (Slow Jam Remix)“. Fyzická kópia kompilačného albumu, "Skool Luv Affair Special Addition" pozostáva z 18 skladieb. 
Vydanie albumu.
Na oficiálnej stránke Big Hit Entertainment boli 26. januára 2014 zahájené tzv. „countdown clock“ a 2. februára bol na YouTube zverejnený trailer pri príležitosti príprav na ich nový album. Trailer obsahoval farebné animácie a v pozadí bol doprevádzaný rapom jedného z člena skupiny, lídra RM. O tri dni neskôr bol uverejnený aj zoznam skladieb či design.
Hudobné klipy.
Videoklip ku skladbe „Boy In Luv“ bol zverejnený 11. februára 2014 a predstavili sa v ňom členovia skupiny v školskom prostredí bojujúci o priazeň dievčaťa. 20. februára bolo zverejnené aj video s choreografiou ku skladbe „Boy In Love“. Druhý videoklip ku skladbe „Just One Day“ bol vydaný 6. apríla a predstavili sa v ňom členovia skupiny tancujúci popri stoličkách. Kým o videoklipy ku skladbám „Boy In Love“ a „Just One Day“ sa postarali Lumpens a GDW, choreografiu mala na starosti GRV crew a David Lim.
Komerčné vystúpenie.
Po druhýkrát sa BTS podarilo vstúpiť do prestížneho amerického rebríčka Billboard World Digital Songs so skladbou „Boy In Luv“, ktorá sa umiestnila na piatej priečke. Samotný album taktiež nezaostával a zobral si tretiu priečku na Billboard World Albums Chart, čím sa stal aj prvým albumom pre BTS, ktorému sa podarilo umiestniť sa na medzinárodných rebríčkoch. Skupina však nezaostávala ani na domácich rebríčkoch, kde sa album najskôr umiestnil na tretej priečke South Korea's Gaon Weekly Chart, no neskôr sa mu podarilo obsadiť aj prvú priečku. "Skool Luv Affair" sa dokonca stal 12. najlepšie predávajúcim albumom 2014 na juhokórejskom rebríčku Gaon Album Chart.
Umiestnenia.
Album.
Týždňový rebríček
Mesačný rebríček
Ročný rebríček
Samsung Galaxy Note Fan Edition

Samsung Galaxy Note Fan Edition (predávaný ako "Samsung Galaxy Note FE") je Android phablet, ktorý je vyrábaný a predávaný spoločnosťou Samsung Electronics.
V júni roku 2017, "Wall Street Journal" uviedli, že Samsung plánuje rekonštrukciu jeho Samsung Galaxy Note 7 (v zariadení Galaxy Note 7 „vybuchovala“ batéria) pod názvom Galaxy Note FE („FE“ odkazuje na „Fan Edition“ - „fanúšikovská edícia“).
Phablet sa tiež prezýva Galaxy Note 7R, (R znamená „renovované“ zariadenie). Tento phablet bol predstavený 7. júla v Južnej Kórei, s obmedzenou dostupnosťou.
Na Slovensku sa phablet oficiálne nepredával. Fan Edition sa predával v Južnej Kórei. Phablet sa vo vybraných štátoch v Ázii predáva od októbra 2017.
Cena phabletu je 610 $ (phablet bol zlacnený o 255 $ v porovnaní s Galaxy Note 7).
Fan Edition má menšiu batériu s objemom 3200 mAh a viac bezpečnostných prvkov ako Note 7. Fan Edition má na zadnej strane svoje logo. Softvér je totožný s Galaxy S8. Obsahuje aplikácie "Bixby Home" a "Bixby Reminder".
Erik Baláž

Ing. Erik Baláž (* 27. október 1978, Stropkov) je slovenský ekológ, aktivista, režisér, autor kníh o ochrane prírody a bývalý politik.
Životopis.
Narodil v Stropkove, vyštudoval odbor Ekológia lesa na Lesníckej fakulte Technickej univerzity vo Zvolene. Štúdium ukončil v roku 2002 prácou o ekológii medveďov.
Podieľal sa na tvorbe viacerých významných filmov, ktoré sa týkajú ochrany prírody. Medzi najzámejšie patria "Vlčie hory", trojdielna séria "Tajomné Karpaty" a "Strážca divočiny". V minulosti spolupracoval na viacerých projektoch s Lesoochranárskym zoskupením VLK, ktorých cieľom bola ochrana prirodzených lesov a veľkých šeliem. Viedol najmä projekty ochrany Tichej a Kôprovej doliny. Je tiež jedným z hlavných organizátorov občianskej iniciatívy My sme les, ktorá vznikla v roku 2017 za účelom ochrany národných parkov a vzácnych lesov proti masívnej ťažbe a členom Slovenského ochranárskeho snemu, neformálneho spoločenstva ochranárov a ochranárok.
V roku 2017 získal ocenenie Biela vrana „za výnimočnú vytrvalosť a oddanosť svojmu poslaniu získať ľudí pre ochranu prírody, schopnosť vytvárať v nich vzťah k prírode a spájať rôznych aktérov“.
V apríli roku 2018 oznámil vstup na politickú scénu za novovzniknutú stranu SPOLU – občianska demokracia a stal sa jedným z jej podpredsedov.
Dlhoročným ochranárom je aj jeho mladší brat Braňo Baláž, ktorému v apríli 2010 vyhorela drevenica v Beňušovciach, miestnej časti Liptovského Trnovca, pravdepodobne v dôsledku ochranárskych aktivít vo Vysokých Tatrách. V čase vzniku požiaru spal na protest proti návrhu zonácie Tatier v stane na bratislavskom námestí a na festivale Hory a mesto propagoval premiéru filmu Erika Baláža "Strážca divočiny".
V parlamentných voľbách vo februári 2020 kandidoval na 3. mieste kandidátky koalície PS/SPOLU. Vo voľbách získal 57 180 hlasov, po zohľadnení preferenčných hlasov sa umiestnil na 2. mieste kandidátky. Kvôli výsledku koalície sa do parlamentu nedostal.
30. septembra 2021 oznámil odchod z politiky. Svoje rozhodnutie opustiť stranu SPOLU vysvetlil takto: „Na poslednom sneme zvolili členovia za predsedu Mira Kollára a do vedenia sa dostali ďalší ľudia, ktorí nemajú moju dôveru. Prestal som veriť v úspech tohto projektu, nebudem v ňom preto ďalej aktívny.“
Liquicity

Liquicity je holandské drum and bassové hudobné vydavateľstvo, takisto aj kanál YouTube a spoločnosť propagujúca hudobné podujatia tohto žánru. Od roku 2011 vedú Liquicity Maris Goudzwaard a Mark van der Schoot (viac známy ako Maduk).
V roku 2013 sa konal prvý malý festival Liquicity neďaleko Amsterdamu. Festival sa zameriaval na fanúšikov liquid funku, pričom bol úplne vypredaný. Prvý celodňový festival Liquicity 26. júla 2015 neďaleko Amsterdamu. Videozáznam z festivalu dosiahol 185 miliónov videní na YouTube.
Skôr než zomrieme

Skôr než zomrieme (, , , ) je švédsko-nemecko-nórsky dramatický seriál produkovaný spoločnosťou B-Reel, ktorý mal vo Švédsku premiéru 15. januára 2017 na stanici Sveriges Television. V hlavných úlohách vystupujú Marie Richardson, Adam Pålsson, Alexej Manvelov a Sofia Ledarp.
Seriál, ktorý sa začal natáčať v novembri 2015 je vyrobený v koprodukcii SVT, ZDF a Filmregion Stockholm-Mälardalen/Film Capital Stockholm.
Na Slovensku mal seriál premiéru 17. apríla 2018 na Jednotke.
Vysielanie.
Seriál mal vo Švédsku premiéru 15. januára 2017. V Nórsku mal seriál premiéru 15. februára 2017. A v Nemecku mal seriál premiéru 6. januára 2018.
Coffee Lake

Coffee Lake je kódové označenie ôsmej generácie procesorov Intel. Po procesoroch Kaby Lake ide o druhú optimalizáciu mikroarchitektúry Skylake.
Procesory Coffee Lake majú oproti predchádzajúcim generáciám procesorov viac jadier, konkrétne procesory Core i3 majú 4 jadrá, Core i5 sú 6-jadrové a Core i7 sú tiež 6-jadrové, avšak s Hyper-Threading, majú teda 12 vlákien. Hoci využívajú procesory Coffee Lake rovnakú päticu ako predchádzajúce dve generácie, teda LGA 1151, jednotlivé kontakty pätice plnia iné úlohy a nie je preto umožnená kompatibilita s čipsetmi série 100 a 200. Sú kompatibilné iba s čipsetmi série 300.
Prvé procesory Coffee Lake pre stolné počítače, spoločne so zatiaľ jediným čipsetom Z370, boli vydané 5. októbra 2017. Ďalšie procesory by mali byť rovnako ako notebookové procesory a ďalšie čipsety vydané začiatkom roka 2018.
Barania hlava

Barania hlava môže byť
Biela skala

Biela skala môže byť:
Univerzitná knižnica Technickej univerzity v Košiciach

Univerzitná knižnica Technickej univerzity v Košiciach je akademickou knižnicou a informačným pracoviskom s celoškolskou pôsobnosťou pôsobiacim pri Technickej univerzite v Košiciach. Okrem poskytovania bežných knižničných služieb sa venuje najmä organizácii vzdelávacích podujatí, predovšetkým z knižnično-informačnej oblasti. Súčasným riaditeľom je Ondrej Látka.
Budova.
Od roku 2010 knižnica sídli v nových priestoroch v univerzitnom areáli. Projekt pod názvom "Centrum knižničných a vedecko-technických informácií TU v Košiciach" vytvorili Juraj Koban, Karol Gregor a Štefan Pacák so začiatkom výstavby v máji 2005. 
Koncepcia novej budovy v sebe nesie snahu spojiť ľudí, knihy, nové digitálne médiá i spoločenský život študentov, pričom zachytáva súčasný fenomén transformácie knižníc na komunitné inšitúcie. "„Kino, panoptikum, divadlo, galéria, hotel, koncertná sála, športová hala, nákupné centrum, kaviareň, škola, kongresové centrum, námestie, chrám, knižnica, nočný podnik – to všetko je dnes knižnica."" hovorí architekt Koban. Objekt s celkovou plochou 6676 m2 je rozdelený na dve krídla – severné knižné, ktoré pôsobí racionálnejšie a južné, určené novým médiám, s otvorenejším, vesmírnym výrazom. Internetovú a klasickú študovňu na troch podlažiach so sústavou medziposchodí a schodísk tak oddeľuje stredné átrium. Knižnici s výstavnou plochou i kaviarenským priestorom ale dominuje relaxačná zóna umiestnená na stupňovitom auditóriu, ktoré upúta pozornosť už pri pohľade z ulice. Používateľ tak nie je obmedzený použitím stola, ale môže sa venovať štúdiu i oddychu z pohodlia schodovitej tribúny. 
Charakter novej budovy silne podkresľuje zameranie univerzity na technické smery, čo je znázornené predovšetkým viditeľnými konštrukčnými prvkami i všadeprítomným železobetónom. Priznaný industriálny tón bez pretvárok vytvára vo veľkom, vzdušnom a presvetlenom priestore dojem rozmanitého sveta plného kníh, ľudí a vedomostného bohatstva. Projekt bol v roku 2011 nominovaný na Cenu Európskej únie pre súčasnú architektúru v kategórii kultúra. 
Služby.
Knižnica poskytuje svojim používateľom bežné knižničné služby ako výpožičky, prezeranie online katalógov, konzultácie alebo MVS. Okrem študovní a relaxačnej zóny sú medzi študentmi obľúbené aj reprografické a tlačiarenské služby. Ako akademická knižnica Technickej univerzity tiež zastrešuje publikačnú činnosť svojich vedeckých pracovníkov. Fond knižnice je orientovaný na technické zameranie jednotlivých fakúlt a študijných programov. 
Poslaním knižnice je "vytvárať priaznivé podmienky a prostredie pre svojich používateľov, aktívne podporovať vzdelávanie, štúdium a vedecký výskum na TUKE a byť tvorivým partnerom v týchto procesoch."
Dark &amp; Wild

Dark &amp; Wild je prvý štúdiový album juhokórejskej chlapčenskej skupiny BTS. Album bol vydaný 19. augusta 2014 a obsahoval 14 skladieb, vrátane „Danger“, ktorá sa stala hlavným singlom.
Vydanie albumu.
Na hlavnej stránke Big Hit Entertainment boli 30. júla 2014 zahájené tzv. „countdown clock“ a 5. augusta bol na YouTube zverejnený trailer, ktorý obsahoval kontrastné scény. Jedna zo scén v traileri sa odohrávala v lesnom raji, kým tá druhá ukázala čiernobiele opustené budovy sprevádzané textom jedného z člena skupiny, lídra RM. O 2 dni neskôr boli zverejnené aj prvé fotky či koncept, ktorým sa nový album mal uberať. Skupina predom uverejnila aj jednu zo skladieb v novom albume „Let Me Know“, ktorú napísal jeden z členov - SUGA. Neskôr bol zverejnený aj zoznam skladieb a bolo potvrdené, že skupina sa vráti zo 14 novými skladbami. BTS neskôr uverejnilo krátku ukážku z ich nového albumu, ktorá obsahovala skladby s hard hip hop, R&amp;B či elektronica.
Hudobné klipy.
Videoklip ku skladbe „Danger“ bol vydaný 19. mája 2014 na YouTube, a prestavili sa v ňom členovia skupiny oblečený celý v čiernom, tancujúci dynamickú choreografiu v tuneli metra. 21. októbra bol na YouTube zverejnený aj druhý videoklip ku skladbe „War of Hormone“, ktorí ukázal členov skupiny oblečených v retro outfitoch a tancujúcich vo vonkajšom prostredí. O videoklip ku skladbe „Danger“ sa postaral Lumpens a GDW, kým videoklip ku skladbe „War of Hormone“ zrežíroval ZanyBros. Choreografiu mal opäť na starosti Son Songdeuk.
Komerčné vystúpenia.
Obidvom singlom sa podarilo vstúpiť do prestížneho amerického rebríčka Billboard World Digital Songs. Nezaostával ani samotný album, ktorý sa už po druhýkrát dostal do rebríčka Billboard World Albums Charts, kde zostal dlhých 11 týždňov. Album bol úspešný aj na domácich rebríčkoch, kde na Gaon Weekly Chart obsadil tretiu priečku. DARK &amp; WILD sa dokonca stal štrnástym najviac predávajúcim albumom roka 2014 na juhokórejskom hudobnom rebríčku Gaon Album Chart.
Umiestnenia.
Album.
Týždenný rebríček
Mesačný rebríček
Ročný rebríček
Beat the Meat

Beat the Meat je druhý demo album dánskej heavy metalovej skupiny Volbeat. Demo album bol nahraný v auguste 2003 v Hansen Studios v dánskom meste Ribe. "Beat the Meat" bol produkovaný Jacobom Hansenom, ktorý sa v nasledujúcich rokoch stal pravidelným producentom skupiny. Všetky texty napísal spevák Michael Poulsen, ktorý tiež zložil väčšinu hudby. Len v „Alienized“ je hudba od Poulsena a bubeníka Jona Larsena.
Všetky nahrávky boli znovu nahrané a vydané pod čiastočne odlišnými názvami na prvých dvoch štúdiových albumoch. Na debutovom albume " The Strength / The Sound / The Songs " sú „Pool of Booze“ ako „Pool of Booze, Booze, Booza“, „Soulweeper“, „Another Day“ ako „Another Day, Another Way“, „Danny &amp; Lucy“ ako „Danny &amp; Lucy (11pm)“ a „Alienized“. Skladba „Boa“ bola ako „Boa (JDM)“ publikovaná na druhom albume "Rock the Rebel / Metal the Devil".
Hodnotenie.
Nemecké časopisy "Metal Hammer" a "Heavy oder was?" nazývajú "Beat the Meat" ako demo album mesiaca. Do leta 2005 bolo predaných tisíc kópií demo albumu. David Gregori z online časopisu "Metal.de" udelil „šesť záruk Škvora“ a opísal demo ako obrovské kladivo, a dúfal, že Dánsko znovu vertikálne stúpne a pristane. Gregori ohodnotil "Beat the Meat" 9/10 bodov. Dánsky internetový časopis "Power of Metal" nazval skupinu Volbeat ako rozhranie medzi Elvisom Presleym a Life of Agony, ale kritizoval veľa chýb v textoch. Napriek tomu, "Beat the Meat" bol ohodnotený 90/100 bodov.
1. vodnopólová liga žien 2016/17

1. vodnopólová liga žien v sezóne 2016/17 bol 26. ročník ligy vodnopólistiek, vodnopólovej súťaže žien na Slovensku, ktorú kontroluje od roku 2017 Slovenská plavecká federácia (SPF), predtým Slovenský zväz vodného póla (SZVP). Súťaže sa zúčastnilo 5 družstiev, čo je nárast o 1 družstvo oproti minulej sezóne. Novým majstrom sa stalo družstvo ŠK Olympia Košice, ktoré bolo nováčikom súťaže a ktoré zvíťazilo vo všetkých stretnutiach.
Systém súťaže.
Hrala sa iba základná časť, a to turnajovým spôsobom. Turnajov bolo 5, každý účastník bol organizátorom jedného turnaja.
Smrečiny (vrch v Západných Tatrách)

Smrečiny (; ) sú vrch v hlavnom hrebeni Západných Tatier na slovensko-poľskej hranici. Leží nad Tichou dolinou nad Podbanským, približne severovýchodne od Liptovského Hrádku. Má dva vrcholy a je turisticky neprístupný.
Poloha.
Nachádza sa v strednej časti Tatier, vo východnej polovici podcelku Západné Tatry, v ich časti Liptovské Tatry. Leží na slovensko-poľskej hranici, na pomedzí Prešovského a Žilinského kraja a Malopoľského vojvodstva. Východná časť masívu patrí do katastra mesta Vysoké Tatry v okrese Poprad, južná do katastra Pribyliny v okrese Liptovský Mikuláš a severozápadná zasahuje na územie obce Kościelisko v Powiate tatrzańskom. Najbližšími sídlami sú južne situované Podbanské, severne sa v Poľsku nachádza Kościelisko a severovýchodne mesto Zakopané. Vrch sa nachádza v Tatranskom národnom parku v slovenskej i poľskej časti, no juhovýchodná časť hrebeňa je tiež súčasťou národnej prírodnej rezervácie Tichá dolina.
Opis.
Vrch leží v hlavnom hrebeni Západných Tatier, medzi Smrečinským sedlom oddelenou Poľskou Tomanovou () na severovýchode a Hlinským sedlom oddelenou Veľkou Kamenistou () na juhovýchode. Severozápadným smerom vybieha rázsocha Skrajny Smerczyński Grzbiet, na juhovýchod je vysunutý krátky výbežok, ktorý je zovretý medzi Hlinský žľab a Široký žľab. Z východných a južných svahov vodu odvádza potok Hlina do Tichého potoka v povodí Váhu, zo západných a severných odteká Kirowou wodou do Čierneho Dunajca.
Východne sa nachádza Liptovská Tomanová (), Magura (), Veľká kopa (), Predný Holý vrch (), Veľká Brdárova grapa (), Brdárová zvonica () a Krížna (), južne Hlina (), Žerucha (), Holý vrch () a Kotlová (), západne Veľká Kamenistá (), Bystrá (), Blyšť (), Klin (), Končistá (), Zadni Ornak () a Ornak () a severne Kominiarski Wierch (), Stoly (), Wysoka Turnia (), Temniak (), Stoly () a Poľská Tomanová (). Na vrchol nevedie značený turistický chodník. 
Výhľady.
Turisticky neprístupný hôľnato-skalnatý vrchol umožňuje kruhový rozhľad. Viditeľné sú mnohé vrcholy Západných a Vysokých Tatier, okolité doliny a pri vhodných podmienkach aj východná časť Nízkych Tatier s Kráľovou hoľou () a Oravské Beskydy.
Prístup.
Táto časť Liptovských Tatier nie je voľne turisticky prístupná. Vrchol sa nachádza mimo značených turistických trás a pre turistov nie je prístupný. Najbližšie vedie hrebeňový chodník do Pyšného sedla a žlto značená trasa Tichou dolinou.
Smrečiny

Smrečiny môžu byť:
Jason Kouchak

Jason Kouchak je francúzsky klavirista, skladateľ a pesničkár, venujúci sa aj charite.
Život.
Jason Mariano Kouchak sa narodil vo francúzskom Lyone. Študoval na Westminster School, klasickú hru na klavír na Royal College of Music a University of Edinburgh. Je potomkom Alexandra Kolčaka, ruského námorného veliteľa.
Kariéra.
Jason Kouchak vydal päť albumov, z ktorých dva boli nahrané v štúdiu na Abbey Road. Objavil sa v britskej televízii (BBC) a japonskej NHK, kde prezentoval svoje vlastné hudobné skladby. Ako klavirista prezentoval klasickú hudbu vo viacerých krajinách, vrátane Hong Kongu, Singapuru a Japonska. Účinkoval v Royal Festival Hall (Londýn), Salle Pleyel (Paríž), v Mariinskom divadle (Petrohrad) a na medzinárodnom festivale v Edinburghu.
Medzi ďalšie predstavenia patrí "The Moon represents my Heart" usporiadané pre Julian Lloyda Webbera a Jiaxin Cheng v Chelsea Arts Club pri prilezitosti Webberovych 60. narodenín a gala koncert na Chopinove 200. výročie narodenia v Guildhall, či koncert so speváčkou a herečkou Elaine Paige v roku 2010.
Tiež spieval v kabaretných predstaveniach v Café de Paris a Café Royal.
Jason hral v roku 2012 na Galle Literary Festival s Tomom Stoppardom. V rovnakom roku vydal klavírny recitál pri príležitosti otvorenia londýnskej Chess Classic. V roku 2012 sa stal hudobným riaditeľom pri 20. výročí francúzskeho filmového festivalu v Londýne a Edinburghu, koncertoval na na britskom veľvyslanectve v Paríži.
Vybrané vystúpenia.
V roku 1990 bol hosťujúcim umelcom na 60. narodeninách princeznej Margaréty v hoteli Ritz a v tom istom roku sa objavil ako klasický pianista na premiére Zeffirelliho filmu Hamlet.
Kouchak v roku 1998 hral svoju skladbu "Sakura" pre cisára Akihita v londýnskom Victoria and Albert Museum. S touto skladbou vystupoval už v Kóbe v roku 1995 v rámci charitatívnej akcie pre obete zemetrasenia. Skladba sa nachádza na jeho albume "Cello Moods" a bola uvedená olympijským krasokorčuliarom Yuka Satom v roku 1999.
V rokoch 2011 a 2013 Kouchak vystúpil s ruskou piesňou "Temná je noc".
Vystupoval so skladbou Šeherezáda na oficiálnej otváracej ceremónii na Emirates Airline Festival v marci 2015, pričom sa táto skladba stala oficiálnou znelkou festivalu v roku 2016. 
Dobročinné aktivity.
V roku 2010 pomohli spoločne s šachistm Stuartom Conquestom podporiť vznik dvoch obrovských šachovníc pre deti v londýnskom Holland Parku a v parku Meadows v Edinburgu. Neskôr tiež podporil projekt šachovnice s motívmi rozprávky Alenka v ríši divov. Pre britskú šachovú charitatívnu organizáciu CSC potom zložil znelku "Moving Forward". V roku 2011 založil detský zbor Tsubasa, ktorý otvoril festival Matsuri a ktorý v roku 2012 koncertoval na 60. výročie vlády kráľovnej Alžbety na Trafalgarskom námestí s piesňami Jupiter zo Suity planéty od Gustava Holsta. V roku 2016 sa hrali jeho skladby, oslavujúce ženy ako šachové kráľovné, v londýnskom Britskom múzeu a v New Yorku.
Hmyz (rozlišovacia stránka)

Hmyz (lat. "Insecta") alebo mimo taxonómie aj insekty môže byť v biológii synonymum niektorého z nasledujúcich taxónov:
Insekt alebo zriedkavo hmyz môže byť príslušník niektorého z vyššie uvedených taxónov.
Hmyz môže byť aj:
Čečinka

Čečinka je detský folklórny súbor pôsobiaci v Bratislave.
Vznikol v roku 1978 a v súčasnosti funguje na Základnej umeleckej škole Jozefa Kresánka na Sekulskej 3. Jej členmi sú deti a mládež od 6 do 16 rokov. Skladá sa z hudobnej, tanečnej a speváckej zložky. Počas svojho pôsobenia už odchoval viac ako 900 tanečníkov a 100 spevákov a muzikantov. Veľa tanečníkov, spevákov a muzikantov po ukončení činnosti v DFS Čečinka pokračujú do rôznych folklórnych súborov ako napríklad Lúčnica, Technik, Ekonóm, Gymnik, Liptov či Karpaty alebo odchádza študovať na konzervatória VŠMU, SĽUK, Alkana a pod. Má v repertoári tance a piesne z väčšiny regiónov Slovenska.
Je jediným detským folklórnym súborom, ktorý už 30 rokov svojho fungovania súvisle vedie detskú ľudovú hudbu.
Detský folklórny súbor počas svojho trvania už reprezentoval Slovensko napríklad v Česku, Poľsku, Maďarsku, Srbsku, Chorvátsku, Bielorusku, Lotyšsku, Litve, Švajčiarsku, Taliansku, Turecku, Rakúsku, Mexiku, Havajských ostrovoch a USA.
Manažérkou a zakladateľkou súboru je Beáta Čečková.
Vladimír Kubáň

Brigádny generál Ing. Vladimír Kubáň (* 3. január 1967, Michalovce, Česko-Slovensko) je slovenský vojak a generál vo výslužbe.
Od 1. januára 2019 velil 2. mechanizovanej brigáde v Prešove. V januári 2021 na tejto pozícii ukončil štátnu službu v Ozbrojených silách.
Životopis.
V rokoch 1981 až 1985 študoval na Vojenskom gymnáziu v Banskej Bystrici. V rokoch 1985 až 1989 študoval na Vysokej vojenskej škole pozemného vojska vo Vyškove. Po absolvovaní sa stal veliteľom čaty 6. tankovej roty výcvikovej 2. tankového práporu výcvikového 103. tankového pluku 14. tankovej divízie Východného vojenského okruhu. V 14. tankovej divízii pokračoval ako veliteľ 4. tankovej roty, 2. tankového práporu (1990 až 1991), veliteľ tankovej čaty 2. tankovej roty tankového práporu 63. mechanizovaného pluku (1991 až 1992) a veliteľ 2. tankovej roty tankového práporu 63. mechanizovaného pluku (1992 až 1993). V rokoch 1993 až 1995 bol veliteľom tankového práporu 63. mechanizovaného pluku. V rovnakej funkcii pokračoval aj v tankovom prápore rámcovom 22. mechanizovanej brigády v rokoch 1995 až 2004. V roku 2004 sa stal veliteľom tankového práporu 2. mechanizovanej brigády. Od roku 2008 pôsobil vo veliteľstve 2. mechanizovanej brigády ako náčelník odboru logistiky. Od roku 2010 pôsobil na Veliteľstve Pozemných síl ako náčelník odboru pre podporu operácii. V roku 2012 bol zástupca náčelníka štábu Veliteľstva Pozemných síl a od 1. septembra 2012 do 30. apríla 2015 náčelníkom štábu Veliteľstva Pozemných síl. Od 1. mája 2015 bol veliteľom 1. mechanizovanej brigády v Topoľčanoch.
1. januára 2019 prebral od Martina Stoklasu velenie 2. mechanizovanej brigády v Prešove.
8. marca 2013 ukončil 5. Kurz národnej bezpečnosti na Akadémii Ozbrojených síl generála Milana Rastislava Štefánika, ktorý ho oprávňoval používať označenie „plukovník generálneho štábu“. Do prvej generálskej hodnosti, brigádny generál, bol povýšený 26. novembra 2015.
Wake Up (album BTS)

Wake Up je japonský debutový štúdiový album juhokórejskej chlapčenskej skupiny BTS, ktorý bol vydaný 24. decembra 2014. Obsahuje 13 skladieb vrátane japonských verzií singlov ako „No More Dream“, „Boy In Luv“ či „Danger“ rovnako ako dve nové skladby „The Stars“ a „Wake Up“. Album sa umiestnil na druhej priečke japonského rebríčka Oricon Charts.
Vydanie albumu.
Debutovým singlom sa stala japonská verzia ich známeho singlu „No More Dream“, ktorý bol vydaný 4. júna 2014 a obsadil ôsmu priečku na týždennom japonskom rebríčku Oricon, kde sa mu podarilo predať viac než 34 000 kópií.
Druhým singlom sa stala japonská verzia skladby „Boy In Luv“, ktorý bol vydaný 16. júla 2014 a obsadil štvrtú priečku v týždennom japonskom rebríčku Oricon chart, kde sa mu podarilo predať 44 000 kópií.
Tretím a posledný singlom sa stala japonská verzia skladby „Danger“, ktorá bola vydaná 19. novembra 2014 a obsadila piate miesto na týždennom japonskom rebríčku Oricon chart, kde sa jej podarilo predať 49 124 kópií iba v prvý týždeň.
Komerčné vystúpenia.
Kvôli propagácií ich debutového japonského štúdiového albumu, BTS išlo aj na ich prvé japonské turné s názvom „防弾少年団1st JAPAN TOUR 2015 「WAKE UP: OPEN YOUR EYES“. Navštívili mestá ako Tokio, Osaka, Nagoja či Fukuoka od 10. februára až do 19. februára 2015.
Umiestnenia.
Wake up debutoval na druhej priečke japonského rebríčka Oricon Daily Album charts a na tretej priečke Oricon Weekly Charts. Bolo predaných viac než 25 000 kópií.
Automatický externý defibrilátor

Automatický externý defibrilátor (AED) je prenosný prístroj, určený pre použitie pri laickej aj odbornej prvej pomoci pri náhlom zastavení krvného obehu v dôsledku fibrilácie komôr alebo inej závažnej srdcovej arytmie. Od obsluhy potrebuje zapnutie a nalepenie elektród na hrudník pacienta, ďalej dokáže samostatne vyhodnotiť elektrokardiogram pacienta do tej miery, aby spoľahlivo rozhodol o potrebe defibrilácie a nasledovne vyzvať obsluhu spustiť defibrilačný výboj.
Význam.
Bolo opakovane dokázané, že skorá defibrilácia počas kardiopulmonálnej resuscitácie zvyšuje šance pacienta na prežitie. Rovnako bolo preukázané, že dosiahnuteľnosť skorej defibrilácie zlepšuje, ak je dosiahnuteľný automatický externý defibrilátor. Preto je snaha umiestňovať automatické externé defibrilátory v priestoroch, kde sa zhromažďuje väčšie množstvo ľudí a kde je teda väčšia pravdepodobnosť vzniku resuscitačnej situácie – napr. nákupné centrá, letiská, športoviská, veľké kultúrne podujatia a pod. Vybavujú sa ním aj veľké dopravné lietadlá. Zamestnanci, prítomní na týchto miestach, spravidla bezpečnostné zložky, hasiči, obslužný personál by mali byť vyškolení v ich používaní v rámci školenia v kardiopulmonálnej resuscitácii. Miesto uloženia AED je výrazne označené a prístupné.
Technický princíp.
AED vyhodnocuje elektrokardiografickú krivku, snímanú z pacienta nalepovacími elektródami, spravidla na základe niekoľkých algoritmov, čím sa dosahuje vysoká pravdepodobnosť rozpoznania komorovej fibrilácie, komorovej tachykardie a iných arytmii, vyžadujúcich liečbu defibriláciou, resp. elektrokardioverziou. Istota rozpoznania rytmu, pri ktorom je aplikácia elektrického výboja nepotrebná, sa pri moderných prístrojoch blíži 100%. Aby AED mohol použiť laik, okrem písaných a obrazových inštrukcii dáva obsluhe aj hlasové pokyny. Defibrilačný výboj je spravidla bifázický a má rovnaké charakteristiky a účinok, ako manuálneho externého defibrilátora – depolarizuje súčasne celý prevodový systém srdca aj myokard a umožní nástup normálneho sínusového rytmu srdca.
Obsluha.
Po otvorení prístroja je potrebné krátko vyčkať na jeho spustenie. Nasledovne prístroj vyzve obsluhu, aby umiestnila elektródy prístroja správnym spôsobom podľa zobrazenia na odhalený hrudník pacienta. Nasledovne treba krátko prerušiť resuscitáciu a nedotýkať sa pacienta, aby prístroj mohol vyhodnotiť elektrokardiogram a správne rozpoznať srdcový rytmus. Prístroj potom určí, či je potrebné aplikovať výboj, alebo bezodkladne pokračovať v kardiopulmonálnej resuscitácii. Ak je potrebná defibrilácia, prístroj sa pripraví (nabije) a požiada o spustenie defibrilačného výboja tlačidlom na prístroji. Predtým sa obsluha musí presvedčiť, či sa pacienta nikto nedotýka. Prístroj po výboji opäť vykoná analýzu elektrokardiogramu a prípadne odporučí ďalšiu defibriláciu; medzitým treba pokračovať v resuscitácii. Aj po opakovanej neúspešnej defibrilácii treba pokračovať v kardiopulmonálnej resuscitácii až do prebratia pacienta záchrannou službou (ak nie je iný vážny dôvod ukončenia resuscitácie).
Po použití prístroja je nevyhnutné doplniť nové elektródy a umiestniť prístroj do nabíjacej stanice.
Heidi Alberta Hulanová

Heidi Alberta Hulanová (* 10. február 1973, Ottawa, Kanada) je kanadská diplomatka, bývalá mimoriadna a splnomocnená veľvyslankyňa na Slovensku a Rakúsku.
Diplomatické pôsobenie.
Vyštudovala filozofiu a politológiu na McGill University (Získala titul BA Hons). Pre Ministerstvo zahraničných vecí a medzinárodného obchodu začala pracovať v roku 1996. Na Ministerstve pôsobila v rôznych funkciách, mimo iných ako riaditeľka Sekcie tvorenia mieru a ľudskej bezpečnosti, riaditeľka Sekcie obmedzovania zbraní a odzbrojovania, generálna riaditeľka Sekcie medzinárodnej bezpečnostnej politiky. Bola vedúcou politickej sekcie stálej misie Kanady pri OSN v New Yorku a v rokoch 2012 až 2013 zástupkyňa stáleho predstaviteľa Kanady pri NATO.
Veľvyslankyňa na Slovensku a Rakúsku.
Heidi Alberta Hulan je mimoriadna a splnomocnená veľvyslankyňa pre Slovensko. Prezident Andrej Kiska ju prijal 17. januára 2018.
Od 30. augusta 2017 bola veľvyslankyňa Kanady v Rakúsku, stála reprezentantka pri Organizácii Spojených národov vo Viedni a pri Medzinárodnej agentúre pre atómovú energiu. Jej nástupcom je Troy Barry Lulashnyk, ktorého 11. apríla 2022 prijala prezidentka Zuzana Čaputová.
Od 28. septembra 2020 bola predsedníčka Rady guvernérov Medzinárodnej agentúry pre atómovú energiu. Jej predchodkyňou bola Mikaela Kumlin Granit, veľvyslankyňa Švédska. 27. septembra 2021 ju vo funkcii nahradil veľvyslanec Južnej Kórey, Shin Chae-Hyun.
Španielska muška

Španielska muška (iné názvy: kantarida, kantarída) môže byť:
Španielska muška môže byť aj divadelná hra, ktorej pôvodnými autormi sú F. Arnold a E. Bach, pozri Španielska muška (divadelná hra)
Vol.Beat

Vol.Beat (celým názvom Volume Beat) je tretí štúdiový album dánskej death metalovej skupiny Dominus. Bol nahraný a mixovaný v Jailhouse Studio v Dánsku 8.18. augusta 1997. Jeho názov bol v roku 2001 použitý ako názov pre budúcu skupinu Michaela Poulsena, Volbeat.
Michael Poulsen a Anders Nielsen, členovia teraz už zaniknutej skupiny Dominus, vydali v roku 1997 s Elvisovskou inšpiráciou groove metalový album "Vol.Beat", ktorý bol predposledným albumom skupiny. Album bol produkovaný Tommym Hansenom (Hatesphere, Helloween) a v tom čase získal hodnotenie 10/10 v Rock Hard, presne tak, ako debutoval album skupiny Volbeat "The Strength / The Sound / The Songs".
1. vodnopólová liga žien 2017/18

1. vodnopólová liga žien v sezóne 2017/18 bol 27. ročník ligy vodnopólistiek, vodnopólovej súťaže žien na Slovensku, ktorú kontroluje od roku 2017 Slovenská plavecká federácia (SPF), predtým Slovenský zväz vodného póla (SZVP). Súťaže sa zúčastnili 4 družstvá, čo je pokles o 1 družstvo oproti minulej sezóne. Titul obhájilo družstvo ŠK Olympia Košice, ktoré neprehralo ani v jednom zápase. 
Systém súťaže.
Hrala sa iba základná časť, a to turnajovým spôsobom. Turnaje boli 4, každý účastník bol organizátorom jedného turnaja.
Účastníci.
Poznámka: Družstvo Slávia UK Bratislava, ktoré skončilo v predchádzajúcej sezóne na 2. mieste, sa do tohoto ročníka neprihlásilo.
Suffolk County

Suffolk County môže byť:
Všetko čo má Ander rád

Všetko čo má Ander rád (štylizované ako VŠETKO ČO MÁ ANDER RÁD) je hudobno-zábavná show, ktorú od 22. septembra 2017 do 25. januára 2020 vysielala JOJ. Moderátorom relácie je zabávač Ján Pisančin, známy hlavne ako "Ander z Košíc", ktorý sa po rokoch opäť vrátil na televízne obrazovky. V relácii vystupuje aj Ondrej Kandráč s kapelou, ktorý moderoval a hral v relácii Všetko čo mám rád.
Kapela.
V šou hrá kapela na čele s Ondrejom Kandráčom. Na cimbal hrá so spevom Tomáš Oravec, na akordeóne Rado Duda, na kontrabase Tomáš Gašpierik a Juraj Kyseľ, na bicie Ľuboš Dvoščák a na husle so spevom Ondrej Kandráč.
Piargová dolinka

Piargová dolinka aj Temnosmrečinská dolina () je najvyššia časť Temnosmrečinskej doliny vo Vysokých Tatrách.
Zaberá dve najvyššie poschodia, ktoré sú od seba oddelené skalným prahom. Na treťom je Vyšné Temnosmrečinské pleso a na štvrtom ľadovcový kotol. Aj od nižšieho druhého poschodia je oddelená skalným prahom. Z troch strán ju obopínajú steny Čubriny a Kôprovského štítu a bočný hrebeň medzi Čubrinou a Kôprovským štítom. Od poľskej strany Vysokých Tatier Doliny Rybiego potoka ju oddeľuje hlavný hrebeň Vysokých Tatier.
Názov.
Bežne sa pre dolinku používa aj názov Temnosmrečinská dolina, v ktorej dolinka leží. Pôvodcami mena sú poľskí horolezci, ktorí pomenovanie Dolina Piarżysta vzťahujú na celú Temnosmrečinskú dolinu. „Piargy“ označujú skaly. Názov môže mať aj iný základ. Základ slova tvorí staré nárečové slovo piarg s pôvodom v tvaroch berg, perg – parg, ktorý pochádza od starých nemeckých baníkov, ktorí tu dolovali rudy.
Turistika.
Pre turistov je neprístupná.
Lucia Košturiaková

Lucia Košturiaková, vydatá Jelínková (* 24. apríl 1990, Varín) je slovenská florbalistka, reprezentantka Slovenska.
Kariéra.
Florbalu sa venuje od detstva, od roku 2006 pôsobí v slovenskej reprezentácii. Kariéru začala v klube Juventa Žirafa Žilina, neskôr (v r. 2008) odišla do českej ligy, kde pôsobí v klube Tigers FK Jižní Město. Hrá na pozícii útočníčky a je kapitánkou národného družstva. Patrí medzi najproduktívnejšie hráčky tak ligy, ako aj reprezentácie. Po MS 2017 prerušila reprezentačnú kariéru.